CELEX: 32008R0160
Language: lt
Date: 2008-02-21 00:00:00
Title: 2008 m. vasario 21 d. Komisijos reglamentas (EB) Nr. 160/2008, įtraukiantis į Saugomų kilmės vietos nuorodų ir saugomų geografinių nuorodų registrą tam tikrus pavadinimus (Pane di Matera (SGN), (Tinca Gobba Dorata del Pianalto di Poirino (SKVN))

22.2.2008   
            
            
               LT
            
            
               Europos Sąjungos oficialusis leidinys
            
            
               L 48/27
            
         
      KOMISIJOS REGLAMENTAS (EB) Nr. 160/2008
   2008 m. vasario 21 d.
   įtraukiantis į Saugomų kilmės vietos nuorodų ir saugomų geografinių nuorodų registrą tam tikrus pavadinimus (Pane di Matera (SGN), (Tinca Gobba Dorata del Pianalto di Poirino (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:
   
               (1)
            
            
               Remiantis Reglamento (EB) Nr. 510/2006 6 straipsnio 2 dalies pirma pastraipa ir 17 straipsnio 2 dalimi Italijos paraiškos įregistruoti pavadinimus „Pane di Matera“ ir „Tinca Gobba Dorata del Pianalto di Poirino“ buvo paskelbtos Europos Sąjungos oficialiajame leidinyje
                   (2).
            
         
               (2)
            
            
               Kadangi Komisijai prieštaravimo pareiškimų pagal Reglamento (EB) Nr. 510/2006 7 straipsnį pateikta nebuvo, šiuos pavadinimus reikia įregistruoti,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodyti pavadinimai yra įregistruojami.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 21 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12. Reglamentas su pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL C 128, 2007 6 9, p. 15 (Pane di Matera), OL C 128, 2007 6 9, p. 19 (Tinca Gobba Dorata del Pianalto di Poirino).
   
      PRIEDAS
      1.   Sutarties I priede išvardyti žmonėms vartoti skirti žemės ūkio produktai:
      Klasė 1.7.   Šviežia žuvis, moliuskai ir vėžiagyviai bei iš jų pagaminti produktai
      ITALIJA
      Tinca Gobba Dorata del Pianalto di Poirino (SKVN)
      2.   Reglamento I priede nurodyti maisto produktai
      Klasė 2.4.   Duona, pyragaičiai, pyragai, konditerijos gaminiai, sausainiai ir kiti kepiniai
      ITALIJA
      Pane di Matera (SGN)